Ayatullah Udhma Sayyid Ali Khamenei, Kiongozi Muadhamu wa Mapinduzi ya Kiislamu, leo asubuhi (Jumatatu) ameonana na maelfu ya wananchi wa Tabriz na miji mingine tofauti ya mkoa wa Azerbaijan Mashariki na sambamba na kutoa shukrani zake za dhati kwa matabaka ya wananchi wote wa taifa kubwa la Iran kutokana na kuwaonyesha walimwengu tena kwa sura nzuri kabisa nguvu na utukufu wao kupitia maandamano ya Bahman 22 (Februari 11) na kupitia sherehe za kuadhimisha miaka 35 ya ushindi wa Mapinduzi ya Kiislamu, ameitaja istikama na mshikamano kuwa ni ujumbe mkuu wa aina mbili uliotawala katika maandamano ya mwaka huu ya maadhimisho ya Mapinduzi ya Kiislamu na kuongeza kuwa: Katika maandamano ya mwaka huu ya Bahman 22 taifa la Iran lilitoa majibu makali; kwa jeuri na ufedhuli, kupenda makuu, utovu wa heshima, ujuvi na usafihi wa viongozi wa Marekani.
